
Αριθ. 10.834.19/1065 (1) 

Διευκολύνσεις για τη ρύθμιση εκκρεμών υποθέσεων 
φορολογίας κεφαλαίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την ανάγκη ρύθμισης υποθέσεων φόρου ακίνητης περιουσίας, με¬ 


ταβίβασης ακινήτων με επαχθή αιτία θανάτου”, δωρεάς, γονικής παρο¬ 
χής ή προίκας οι οποίες εκκρεμούν στις φορολογικές αρχές ή στα διοικη¬ 
τικά πρωτοδικεία. 

2. Την ανάγκη παροχής διευκολύνσεων στους φορολογουμένους για 
την οριστική ρύθμιση των φορολογικών τους υποχρεώσεων, που προκύ¬ 
πτουν από τη μεταβίβαση ακινήτων με οποιαδήποτε αιτία ή υπαγωγή 
σε φόρο της ακίνητης περιουσίας, αποφασίζουμε: 

Άρθρο Γ. 

Για υποθέσεις φόρου μεταβίβασης ακινήτων με επαχθή αιτίά ή αιτία 


θανάτου, δωρεάς, γονικής παροχής ή προίκας που βρίσκονται στις πε¬ 
ριοχές που εφαρμόζεται το σύστημα αντικειμενικού προσδιορισμού της 
αξίας τους, οι οποίες κατά την έναρξη ισχύος της απόφασης αυτής, εκ¬ 
κρεμούν στις φορολογικές αρχές, οι υπόχρεοι μπορούν να αποδεχθούν, 
ως φορολογητέα αξία, εκείνη που προκύπτει με την εφαρμογή του αντι¬ 
κειμενικού συστήματος κατά την ημερομηνία έναρξης ισχύος τής από¬ 
φασης αυτής, εφόσον η φορολογική ενοχή γεννήθηκε κατά το έτος έναρ¬ 
ξης ισχύος και μειωμένη κατά ποσοστό 10% για κάθε έτος και μέχρι 
ποσοστού 50%, κατ’ ανώτατο όριο, εφόσον η φορολογική ενοχή γεννή¬ 
θηκε σε προγενεστέρο της έναρξης ισχύος της απόφασης έτος. 

2. Οι διατάξεις της παραγράφου 1 εφαρμόζονται ανάλογα και σε 
υποθέσεις φόρου ακίνητης περιουσίας (Φ.Α.Π.). 

Στις υποθέσεις αυτές οι υπόχρεοι μπορούν να αποδεχθούν ως φορολο¬ 
γητέα αξία εκείνη που προκύπτει με την εφαρμογή του συστήματος 
(αντικειμενικού προσδιορισμού κατά την ημερομηνία έναρξης ισχύος της 
απόφασης αυτής, μειωμένη κατά ποσοστό 15% εφόσον η φορολογική, 
ενοχή γεννήθηκε κατά το έτος έναρξης ισχύος. Τό ποσοστό μείωσής 
”15% προσαυξάνει κατά 15% για κάθε έτος και μέχρι 60% κατ’ ανώ¬ 
τατο όριο εφόσον η φορολογική ενοχή γεννήθηκε σε προγενέστερο της 
έναρξης ισχύος της απόφασης έτος. 

3. Η αποδοχή της φορολογητέας, κατά τα άνω, αξίας αποδεικνύεται 
με την υποβολή από το φορολογούμενο στον προϊστάμενο της αρμόδιας 
Δ.Ο.Υ. της οικείας φορολογικής δήλωσης, στην οποία επισυνάπτονται 
και τα αντίστοιχα φύλλα υπολογισμού της αξίας των ακινήτων. Η δή¬ 
λωση πρέπει να υποβληθεί μέσα σε ανατρεπτική προθεσμία που αρχίζει ' 
από σήμερα και λήγει στις 31.1.1991. 

4. Με την υποβολή της φορολογικής δήλωσης κατά την προηγού¬ 
μενη παράγραφο, επέρχεται εξώδικη επίλυση της διαφοράς, με τον όρο 
ότι όλα τα δηλωθέντα προσδιοριστικά στοιχεία του ακινήτου, που προ- 
βλέπονται στα φύλλα υπολογισμού της αξίας του,- είναι ειλικρινή. 

Σε περίπτωση που από τον έλεγχο του προϊσταμένου της αρμόδιας 
Δ.Ο.Υ. διαπιστωθεί ανακρίβεια των στοιχείων τούτων, εφαρμόζονται οι 
διατάξεις της δεύτερης περιόδου του τέταρτου εδαφίου και οι διατάξεις 
του πέμπτου εδαφίου της παραγράφου 6 του άρθρου 41 του Ν. 1249/ 
1982 (ΦΕΚ Α/43), όπως τούτο προστέθηκε με την παράγραφο 3 του 
άρθρου 14 του Ν. 1473/1984 (ΦΕΚ Ά 127). 

5. Αν η αξία του ακινήτου που δηλώθηκε με την αρχική δήλωση είναι 
μεγαλύτερη από αυτή που προκύπτει με τη δήλωση της παρ. 1 του άρ¬ 
θρου 1 της απόφασης αυτής, η φορολογική υπόθεση, με την επιφύλαξη 
των διατάξεων του δεύτερου εδαφίου της προηγούμενης παραγράφου, 
περαιώνεται ως ειλικρινής, με βάση την αξία της αρχικής δήλωσης. 

6. Οι διατάξεις των προηγούμενων παραγράφων εφαρμόζονται ανα- 
λόγως και στις υποθέσεις για τις οποίες, κατά την έναρξη ισχύος της 
απόφασης αυτής, έχει ασκηθεί εμπρόθεσμη προσφυγή και εκκρεμούν 
ενώπιον των διοικητικών πρωτοδικείων σε πρώτο ο.βαθμό, εφόσον αυ¬ 
τές δεν έχουν συζητηθεί στην ουσία τους κατά το χρόνο υποβολής της 
δήλωσης αποδοχής της κατά την παράγραφο Γ φορολογητέας αξίας, 
έστω και αν έχουν εκδοθεί προδικαστικές αποφάσεις. 

Για τις υποθέσεις αυτές, οι υπόχρεοι, κατά την υποβολή της φορολο¬ 
γικής δήλωσης στον προϊστάμενο της αρμόδιας Δ.Ο.Υ., πρέπει να προ¬ 
σκομίσουν βεβαίωση του γραμματέα του διοικητικού πρωτοδικείου, στο 

οποίο εχκρεμεί η υπόθεση, ότι αυτή εκκρεμεί σε πρώτο βαθμό και δεν 
έχει συζητηθεί στην ουσία της. Η βεβαίωση αυτή μπορεί να αναγραφεί 
και πάνω στη φορολογική δήλωση που θα υποβληθεί. 

Ο Προϊστάμενος της αρμόδιας Δ.Ο.Υ., μόλις του υποβληθεί η οπι- 
κεία φορολογική δήλωση κατά την παράγραφο 3 της απόφασης αυτής, 
χωρίς καμιά καθυστέρηση, το γνωστοποιεί στο διοικητικό πρωτοδικείο, 
οπότε, ως προς το ακίνητο για το οποίο έγινε δήλωση, η δίκη καταργεί- 
ται και ο φάκελος επαναφέρεται στην αρμόδια φορολογική αρχή. Αν η 
προσφυγή αφορά και άλλα περιουσιακά στοιχεία, εκτός από εκείνα για 
τα οποία υποβλήθηκε η φορολογική δήλωση, ο φάκελος παραμένει στο 
δικαστήριο και η δίκη συνεχίζεται ως προς αυτά. 

7. Οι υπόχρεοι οι οποίοι υποβάλουν την κατά την παράγραφο 3 του 
παρόντος άρθρου δήλωση, απαλλάσσονται από την καταβολή οποιουδή- 
ποτε πρόσθετου φόρου, περιλαμβανομένου και του εκπροθέσμου, προ¬ 
στίμου ή άλλης οποιασδήποτε κύρωσης. 

8. Ο φόρος ακίνητης περιουσίας (ΦΑΠ) και ο φόρος μεταβίβασης 
ακινήτων (ΦΜΑ), που προκύπτει με τη δήλωση της παραγράφου 3, κα¬ 
ταβάλλεται σε οκτώ (8) ισόποσες άτοκες μηνιαίες δόσεις, της πρώτης 
καταβαλλομένης με την υποβολή της δήλωσης. Προκειμένου για φό¬ 
ρους κληρονομιών, δωρεών, γονικών παροχών ή προικών η καταβολή 
γίνεται σε δόσεις, κατά τις διατάξεις της παραγράφου 1 του άρθρου 82 
του Ν.Δ. 118/1973 (ΦΕΚ 202 Α’), όπως ισχύουν, από τις οποίες η 
πρώτη με την υποβολή της δήλωσης, με εφαρμογή κατά τα λοιπά των 
σχετικών διατάξεων που ισχύουν. 

Άρθρο 2. 

1. Για υποθέσεις φορολογίας μεταβίβασης ακινήτων με επαχθή αι¬ 
τία, που βρίσκονται σε περιοχές όπου δεν ισχύει το σύστημα αντικειμενι¬ 
κού προσδιορισμού της φορολογητέας αξίας, οι οποίες εκκρεμούν στις 
φορολογικές αρχές κατά την έναρξη ισχύος της απόφασης αυτής και για 
τις οποίες η φορολογική ενοχή γεννήθηκε μέχρι την 20.11.1990, οι 
υπόχρεοι μπορούν να αποδεχθούν την αξία που προσωρινά έχει προσδιο¬ 
ρίσει ο Προϊστάμενος της Δ.Ο,Υ. στην αρχική τους δήλωση κατά ποσο¬ 
στό 22% ή, αν τους έχει κοινοποιηθεί φύλλο ελέγχου,εκείνη του φύλλου 
ελέγχου, μειωμένη κατά ποσοστό 30%. Το ίδιο ισχύει και για φύλλα 
ελέγχου που έχουν καταχωρηθεί στο οικείο βιβλίο κατά την έναρξη 
ισχύος της απόφασης αυτής, εφόσον αυτά θα κοινοποιηθούν μέχρι και 
την 31.1.1991. 

2. Οι διατάξεις της παραγράφου 1 εφαρμόζονται ανάλογα και στις 
εκκρεμείς υποθέσεις φορολογίας ακίνητης περιουσίας (ΦΑΠ). Στις υπο¬ 
θέσεις αυτές οι υπόχρεοι μπορούν να αποδεχθούν την αξία της πράξης 
καταλογισμού του φόρου που τους έχει κοινοποιηθεί ή έχει καταχωρηθεί 
στο οικείο βιβλίο κατά την έναρξη ισχύος της απόφασης αυτής και προ¬ 
κειμένου για πράξη καταλογισμού που έχει καταχωρηθεί στο οικείο βι¬ 
βλίο, εφόσον αυτή θα κοινοποιηθεί μέχρι και την 31.1,1991 μειωμένη 
κατά ποσοστό 40%. 

3. Η αποδοχή της αξίας κατά τα οριζόμενα στις παραγράφους 1 και 
2 μπορεί να γίνει μέσα σε ανατρεπτική προθεσμία που αρχίζει από σή¬ 
μερα και λήγει την 31.1.1991, οπότε επέρχεται εξώδικη λύση της δια¬ 
φοράς, με τον όρο ότι στις υποθέσεις ΦΜΑ, που για την περαίωσή τους 
γίνεται αποδοχή της προσωρινής αξίας που έχει προσδιορίσει ο Προϊ¬ 
στάμενος ΔΟΥ, όλα τα δηλωθέντα με την αρχική δήλωση στοιχεία του 
ακινήτου είναι ειλικρινή. Σε περίπτωση που τα στοιχεία αυτά είναι ανα¬ 
κριβή, εφαρμόζονται οι οικείες διατάξεις του Ν. 1587/1950 (ΦΕΚ 
294 Α'), όπως ισχύουν. 

4. Αν η κατά τις παραγράφους 1 και 2 του παρόντος άρθρου μειω¬ 
μένη αξία είναι μικρότερη από εκείνη που με την αρχική δήλωση ΦΜΑ 
ή ΦΑΠ είχε δηλωθεί και με την επιφύλαξη του δεύτερου εδαφίου της 
προηγούμενης παραγράφου, η φορολογική υπόθεση περαιώνεται ως ει¬ 
λικρινής με βάση τη αξία της αρχικής δήλωσσης. 

5. Οι διατάξεις των προηγούμενων παραγράφων εφαρμόζονται ανα- 
λόγως και στις υποθέσεις για τις οποίες, κατά την έναρξη ισχύος της 
απόφασης αυτής, έχει ασκηθεί εμπρόθεσμη προσφυγή, εκκρεμούν ενώ¬ 
πιον των διοικητικών πρωτοδικείων σε πρώτο βαθμό και δεν έχουν συ¬ 
ζητηθεί στην ουσία τους κατά το χρόνο υποβολής της δήλωσης· αποδο¬ 
χής της, κατά την παράγραφο 3 του παρόντος άρθρου, αξίας, έστω και 
αν έχουν εκδοθεί προδικαστικές αποφάσεις; 

Κατά τα λοιπά, εφαρμόζονται αναλόγως οι διατάξεις της παρ. 6 του 
άρθρου 1 της απόφασης αυτής. 

6. Οι υπόχρεοι, που θα αποδεχθούν την κατά τις παραγράφους 1 και 
2 του παρόντος άρθρου αξία, απαλλάσσονται από την καταβολή οποιου- 
δήποτε πρόσθετου φόρου, περιλαμβανομένου και του εκπροθέσμου προ¬ 


στίμου ή άλλης οποιασδήποτε κύρωσης. 

Ο φόρος που θα προκύψει με την κατά την παράγραφο 3 του παρό¬ 
ντος άρθρου αποδοχή της αξίας, καταβαλλεται σε οκτώ (8) ισόποσες 
άτοκες μηνιαίες δόσεις. 

Άρθρο 3. 

1. Για υποθέσεις φορολογίας κληρονομιών, δωρεών, γονικών παρο¬ 
χών και προικών, για τις οποίες η φορολογική ενοχή γεννήθηκε μέχρι 
και 20.11.1990, εφόσον εκκρεμούν, κατά την έναρξη ισχύος της από- 
φάσης αυτής, στις φορολογικές αρχές και αφορούν ακίνητα που βρίσκο¬ 
νται οι περιοχές όπου δεν ισχύει το σύστημα αντικειμενικού προσδιορι¬ 
σμού της φορολογητέας αξίας τους και για τις οποίες έχουν κοινοποιηθεί 
πράξεις καταλογισμού του φόρου μέχρι την ημερομηνία αυτή, ή έχουν 
εκδοθεί πράξεις και έχουν καταχωρηθεί στο οικείο βιβλίο μέχρι την ίδια 
ημερομηνία και εφόσον αυτές θα κοινοποιηθούν μέχρι και 31.1.1991, 
οι υπόχρεοι μπορούν να αποδεχθούν την αξία των ακινήτων που με την 
πράξη του προσδιόρισε ο προϊστάμενος της αρμόδιας ΔΟΥ, μειωμένη 
κατά ποσοστό 30%. Η αποδοχή γίνεται μέσα σε ανατρεπτική προθε¬ 
σμία που αρχίζει από σήμερα και λήγει στις 31.1.1991. 

Με την αποδοχή της αξίας του πρώτου εδαφίου του άρθρου αυτού 
επέρχεται εξώδικη επίλυση της διαφοράς, όσον αφορά τα ακίνητα. 

Σε περίπτωση που η αξία βάσει της τςράξης του προϊσταμένου της αρ¬ 
μόδιας ΔΟΥ, μετά τη μείωσή της κατά ποσοστό 30% είναι μικρότερη 
από εκείνη που με την αρχική δήλωση είχε δηλωθεί, ·η υπόθεση, ως 
προς τα ακίνητα, περαιώνεται ως ειλικρινής με βάση την αξία της αρχι¬ 
κής δήλωσης. 

2. Οι διατάξεις της προηγούμενης παραγράφου εφαρμόζονται αναλό¬ 
γως και στις υποθέσεις, για τις οποίες κατά την έναρξη ισχύος της από¬ 
φασης αυτής, έχει ασκηθεί εμπρόθεσμη προσφυγή και εκκρεμούν ενώ¬ 
πιον των διοικητικών πρωτοδικείων σε πρώτο βαθμό, εφόσον αυτές δεν 
έχουν συζητηθεί στην ουσία τους κατά το χρόνο υποβολής της δήλωσης 
αποδοχής της, κατά την παράγραφο 1 του παρόντος άρθρου, αξίας, 
έστω και αν γι’ αυτές έχουν εκδοθεί προδικαστικές αποφάσεις. Κατά τα 
λοιπά εφαρμόζονται αναλόγως οι διατάξεις της παραγράφου 6 του άρ¬ 
θρου 1 της απόφασης αυτής. 

3. Οι υπόχρεοι που θα αποδεχθούν την κατά την παράγραφο 1 του 
παρόντος άρθρου αξία, απαλλάσσονται από την καταβολή οποιουδήποτε 
πρόσθετου φόρου, περιλαμβανομένου και του εκπροθέσμου, προστίμου ή 
άλλης οποιοσδήποτε κύρωσης. 

Ο φόρος που προκύπτει με την αποδοχή της κατά την παράγραφο 1 
του παρόντος άρθρου αξίας, καταβάλλεται σε δόσεις, κατά τα οριζόμενα 
στην παράγραφο 1 του άρθρου 82 του Ν.Δ. 118/1973, όπως τούτη 
ισχύει. 

Η πρώτη από τις δόσεις αυτές καταβάλλεται με την υποβολή της δή¬ 
λωσης αποδοχής, εφαρμοζομένων, κατά τα λοιπά, των διατάξεων που 
ισχύουν. 

Άρθρο 4. 

Αν ο φόρος που θα προκύψει με τη δήλωση της παραγράφου 3 του 
άρθρου 1, της παραγράφου 3 του άρθρου 2 και της παραγράφου 1 του 
άρθρου 3 της απόφασης αυτής καταβληθεί εξ ολοκλήρου μέχρι τη λήξη 
της προθεσμίας της επόμενης, μετά την υποβολή της δήλωσης αποδο¬ 
χής μηνιαίας ή εξαμηνιαίας δόσης, εκπίπτεται ποσοστό. 15%. 

• Άρθρο 5. 

Η απόφαση αυτή, που η ισχύς της θα αρχίσει από την έκδοσή της, να 
δημοσιευθεί στην Εφημερίδα της Κυβερνήσεως και θα κυρωθεί με νόμο. 

Αθήνα, 20 Νοεμβρίου 1990 

Ο ΥΠΟΥΡΓΟΣ 

Αριθ. ΙΒ/10373 (2) 

Καθορισμός ύψους συμπληρωματικής επιχορήγησης του Ο.Ε.Δ.Β. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ & ΕΘΝ. ΠΑΙΔΕΙΑΣ & ΘΡΗΣ/ΤΩΝ 

Έχοντας υπόψη: 

1) Τις διατάξεις του Α.Ν. 585/1968. 

2) Το άρθρο 2 της αρ. Η. 5828/1987 (ΦΕΚ 528/87) κοινής από¬ 
φασης του Πρωθυπουργού και του Υπουργού Εθνικής Παιδείας και 

Θρησκευμάτων. 

3) Την αριθμ. 2045697/23.7.90 απόφαση του Γ.Λ.Κ. με την 
οποία γράφτηκαν συμπληρωματικές πιστώσεις για επιχορήγηση του 
ΟΕΔΒ. 

4) Την αριθμ. ΙΒ/5606/90 Κ.Τ.Α. (ΦΕΚ 492/90 τ.Β') σχετικά με 
τον «καθορισμό ύψους επιχορήγησης ΟΕΔΒ Οικ. έτους 1990», αποφα¬ 
σίζουμε: 

Καθορίζουμε συμπληρωματική Επιχορήγηση του ΟΕΔΒ για το οικ. 
έτος 1990 ύψους δρχ. 400.000.000 πέραν της επιχορήγησης του πο¬ 
σού των δρχ. 2.677.350.668 που καθορίστηκε με την αριθμ. Κ.Τ.Α. 
ΙΒ/5606/90 (ΦΕΚ 492/90 τ.Β ). 

, Η απόφαση αυτή να δημοσιευθεί στην εφημερίδα της Κυβέρνησης.. 

Αθήνα,21 Νοεμβρίου 1990 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΟΝ 

I. ΠΑΛΑΙΟΓΡΑΣΣΑΣ Β. ΚΟΝΤΟΓΙΑΝΝΟΠΟΥΛΟΣ 

- ^ - 

Αριθ. 43194/16855 ·’ (3) 

Ανάθεση μίσθωσης έργου με απρόβλεπτο και επείγοντα χαρακτήρα. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 15 του Ν. 1735/87 «Προσλήψεις στον 
δημόσιο τομέα κ.λπ.» (ΦΕΚ 195/Α/11.11.87.), καθώς και του άρθρου 
11 του Ν. 1385/89 «Σύσταση Υπουργείου Τουρισμού και ρύθμιση θε¬ 
μάτων δημόσιας διοίκησης» (ΦΕΚ/76/Α/14.3.89). 

2. Την αριθ. ΔΙΔΑΔ/Φ.22/199/32398/18.9.90 απόφαση του 
Υπουργού Προεδρίας της Κυβέρνησης «Διαπίστωση απρόβλεπτης και 
επείγουσας ανάγκης», αποφασίζουμε: 

Εγκρίνουμε την ανάθεση μίσθωσης έργου α) σ’ ένα διερμηνέα της 
Ιταλικής γλώσσας, ο οποίος διερμηνέας θ’ αναλάβει τη διερμηνεία κατά 
τις διαπραγματεύσεις της Μικτής Επιτροπής Οδικών Μεταφορών Ελ¬ 
λάδος - Ιταλίας, η σύνοδος της οποίας θα πραγματοποιηθεί στην Αθήνα 
από 27 - 28 Νοεμβρίου (2 ημέρες) και β) σ’ ένα ξεναγό ο οποίος θα κα¬ 
λύψει την ξενάγηση για μια (1) ημέρα της ξένης αντιπροσωπείας (Ιταλι¬ 
κής) κατά τη διάρκεια της ανωτέρω συνόδου. 

Καθορίζομε το συνολικό ποσό αμοιβής των αναδοχών, του πιο πάνω 
έργου, σε εκατόν τρεις χιλιάδες εκατό δραχμές (103.100) και συκγε- 
κριμένα ογδόντα έξι χιλιάδες εκατό δραχμές (86.100) για τον διερμη¬ 
νέα και δέκα επτά χιλιάδες (17.000) για τον ξεναγό. 

Το παραπάνω έργο αφορά εργασίες, που δεν μπορούν να αντιμετωπι- 
σθούν από νόμιμο προσωπικό αντίστοιχης ειδικότητας του Υπουργείου 
Μεταφορών και Επικοινωνιών. 

Η απόφαση αυτή να δημοσιευθεί στην εφημερίδα της Κυβέρνησης. 

Αθήνα, 15 Νοεμβρίου 1990 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΜΙΛΤΙΑΔΗΣ ΕΒΕΡΤ ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-♦- ■ 

Αριθ. Τ.Τ.29043 (4) 

Έγκριση Ειδικού Κανονισμού Λιμένα Ραφήνας αριθ. 22. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1) Τις διατάξεις του άρθρου 156 του Ν.Δ. 187/73 «περί Κώδικος 
Δημοσίου Ναυτικού Δικαίου». 

2) Τις διατάξεις του Π.Δ. 388/83 (ΦΕΚ Γ19.Α'/83). 

3) Το σχέδιο του 22/1990 Ειδικού Κανονισμού Λιμένα Ραφήνας, 
που στάλθηκε σε μας με το 313/5/1990/2.10.1990 έγγραφο του Λι¬ 
μεναρχείου Ραφήνας, αποφασίζουμε: 

Εγκρίνουμε του παρακάτω Ειδικό Κανονισμό του Λιμένα Ραφήνας 
αριθ. 22/1990, που αφορά την ενοποίηση διατάξεων που ρυθμίζουν 
Αχθοφορικά δικαιώματα και δικαιώματα πρόσδεσης λιμένα Ραφήνας - 
αναπροσαρμογή δικαιωμάτων πρόσδεσης, και έχει ως εξής: 


Έγκριση του Ειδικού Κανονισμού Λιμένα Ραφήνας αριθ. 22. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Σύμφωνα με: 

1. Τις διατάξεις του άρθρου 156 του Ν.Δ. 187 «Περί Κώδικος Δημο¬ 
σίου Ναυτικού Δικαίου». 

2. Τις διατάξεις του Π.Δ. 388/83 (ΦΕΚ 119/Α/8.9.83). 

3. Το σχέδιο του Ειδικού Κανονισμού Λιμένα Ραφήνας που μας υπο¬ 
βλήθηκε με την αριθ. 3131/5/1990 αναφορά της Λιμενικής Αρχής 
Ραφήνας και επειδή με τις ανωτέρω διατάξεις ρυθμίζονται θέματα που 
κανονίζουν την εύρυθμη λειτουργία του Λιμένα αποφασίζουμε: 

Άρθρο μόνο 

Α) Εγκρίνουμε τον παραπάνω Ειδικό Κανονισμό του Λιμένα Ραφή¬ 
νας αριθ. 22 «Περί ενοποίησης διατάξεων που ρυθμίζουν Αχθοφορικά 
δικαιώματα και δικαιώματα πρόσδεσης λιμένα Ραφήνας - αναπροσαρ¬ 
μογή δικαιωμάτων πρόσδεσης». 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΡΑΦΗΝΑΣ ΑΡΙΘ. 22 

Περί ενοποίησης διατάξεων που ρυθμίζουν Αχθοφορικά δικαιώματα και 
δικαιώματα πρόσδεσης λιμένα Ραφήνας - αναπροσαρμογή δικαιω¬ 
μάτων πρόσδεσης». 

Ο ΛΙΜΕΝΑΡΧΗΣ ΡΑΦΗΝΑΣ 
Έχοντας υπόψη: 

α) Τις διατάξεις του δια του από 9 Ιουνίου1948 Β.Δ. κωδικοποιηθέ- 
ντος Νόμου 499/77 «περί πειθαρχικής εξουσίας των Προϊσταμένων Λι¬ 
μενικών Αρχών (ΦΕΚ 162Α) συνδυαζόμενες με τα άρθρα 141-157 
του Ν.Δ. 187/73, με το οποίο κυρώθηκε ο Κώδικας Δημοσίου Δικαίου 
(ΦΕΚ 261Α). 

β) Τις διατάξεις του Ν.Δ. 444/70 «περί αρμοδιότητας του Λ.Σ. και 
σχέσεως προς τας αρμοδιότητας των Σωμάτων Ασφαλείας (ΦΕΚ 
39Α). 

γ) Τις διατάξεις του Π.Δ. 388/83 (ΦΕΚ 119-Α/8.9.83), αποφα¬ 
σίζουμε: · 

■ Άρθρο 1. 

Ο παρών Ειδικός Κανονισμός Λιμένα Ραφήνας ισχύει στη χερσαία 
και θαλάσσια ζώνη του, τα λιμάνια, τους όρμους καθώς και την θαλάσ¬ 
σια έκταση της περιοχής δικαιοδοσίας της Λιμενικής Αρχής και των 
υφισταμένων της Λιμενικών Σταθμών και Υπαλλήλων Λιμένα, όπως 
αυτή καθορίζεται από τις κείμενες διατάξεις. 

ΚΕΦΑΛΑΙΟ Ά 

Αναφορικά δικαιώματα 

Άρθρο 2. ' 

Τα δικαιώματα των αχθοφόρων στο λιμάνι Ραφήνας καθορίζονται 
ως εξής: 

α) Για βαλίτσες, δέματα, σάκκους κ.λπ. βάρους μέχρι 25 κιλών, 50 
δρχ. κατά τεμάχιο. 

β) Για βαλίτσες, δέματα, σάκκους κ.λπ; βάρους από 26 μέχρι 50 κι¬ 
λών, 100 δρχ. κατά τεμάχιο. 

γ) Για κιβώτια, ηλεκτρικές συσκευές, έπιπλα, δέματα κ.λπ. βάρους 
πάνω από 50 κιλά, 200 δρχ. κατά τεμάχιο. 

ΚΕΦΑΛΑΙΟ Β’ 

Δικαιώματα πρόσδεσης - λύσης πλοίων 
Άρθρο 3. 

Τα δικαιώματα των εργατών λιμένα Ραφήνας για την πρόσδεση και 
λύση των πλοίων κατά την παραβολή ή πρυμνοδέτησή τυους, καθορίζο¬ 
νται μηνιαίως ως εξής: 

1) Για τα Ε/Γ,Ε/Γ-Ο/Γ,Φ/Γ-Ο/Γ,Ε/Γ-Υ/Γ και ταχύπλοα πλοία 
γενικά πραγματοποιούν: . 

α) μέχρι 20 κατάπλους κατά μήνα δρχ. 50.000. 
β) από 21 μέχρι 30 κατάπλους κατά μήνα δρχ. 60.000. 
γ) από 31 μέχρι 50 κατάπλους κατά μήνα δρχ. 80.000. 
δ) από 51 και άνω κατάπλους κατά μήνα δρχ. 100.000. 

2. Για τα Ρ/Κ-Ν/Γ-Θ/Γ-Τ/Ρ πλοία κατά πρόσδεση δρχ. 200. 

Για τις εργασίες πρόσδεσης ή λύσης πλοίων που πραγματοποιούνται 
από ώρα 22.00 μέχρι 06,00 καταβάλλεται πρόσθετη αμοιβή 1.000 

δ ρχ· 

Για τα πολεμικά σκάφη δεν εισπράττεται αμοιβή για την πρόσδεση ή 
λύση τους. 

ΚΕΦΑΛΑΙΟ Γ- 
Άρθρο 4. 

. Τελικές διατάξεις 

Από τη δημοσίευση του παρόντος καταργείται ο αριθ. 12 Ειδικός 
Κανονισμός Λιμένα Ραίρήνας (ΦΕΚ 487Β/7.8.85) όπως συμπληρώ¬ 
θηκε με την αριθ. 2334/89 Απόφαση Νομάρχη Ανατολικής Αττικής 
(ΦΕΚ 609Β/21.8.89) 

Άρθρο 5. 

Οι παραβάτες του παρόντος Ειδικού Κανονισμού του οποίου η ισχύς 
αρχίζει από τη δημοσίευσή του στην Εφημερίδα της Κυβερνήσεως και η 
εκτέλεσή του ανατίθεται στα Λιμενικά Όργανα, ανεξάρτητα από τις συ- 
ντρέχουσες ποινικές και αστικές ευθύνες κατά την ισχύουσα Νομοθεσία, 
υπόκεινται και στις πειθαρχικές ποινές 157 του Ν.Δ. 187/73 (ΦΕΚ 
261/Α/3.10.1973) περί Κ.Δ.Ν.Δ.). 

Ο Λιμενάρχης 

Πλωτάρχης Λ.Σ. 

ΣΠΤΡ. ΚΑΝΙΩΡΟΣ 

Β) Ορίζουμε ημερομηνία έναρξης ισχύος του κανονισμού αυτού, από 
την ημέρα δημοσίευσής του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 30 Οκτωβρίου 1990 

Ο Νομάρχης 

ΧΡ. ΓΟΥΛΑΣ 

-♦- 

Αριθ. 17448 ' (5) 

Σύσταση προσωρινών θέσεων με σχέση εργασίας Ιδιωτικού Δικαίου αο¬ 
ρίστου χρόνου. 

Ό ΝΟΜΑΡΧΗΣ ΔΥΤ. ΑΤΤΙΚΗΣ 

Με την 55/90 απόφαση του Δημάρχου Πετρούπολης που εκδόθηκε 
σύμφωνα με τις διατάξεις των άρθρων 5, του Ν. 1874/90 συνιστώνται 
προσωρινές θέσεις μέ σχέση εργασίας ιδιωτικού δικαίου αορίστου χρό¬ 
νου, ως εξής: · 

Δύο (2) θέσεις εργατών καθαριότητας. 

Μία (1) ;θέση χειριστή μηχ/των έργου. 

Μία (1) θέση εργάτη νεκροταφείου, στις οποίες θα καταταγούν ισά¬ 
ριθμοι υπάλληλοι που υπηρετούν στο Δήμο με την ειδικότητα αυτή και 
πληρούν τις προϋποθέσεις που ορίζει ο Νόμος για την κατάταξή τους. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αιγάλεω, 8 Νοεμβρίου 1990 

Ο Νομάρχης κ.α.α. 

Ο Διευθυντής 

Θ. ΚΑΡΑΣΑΒΒΙΔΗΣ 

-♦- 

Αριθ. 17608 (6) 

Σύσταση μιας προσωρινής θέσης καθαρίστριας με σχέσεις εργασίας Ιδι¬ 
ωτικού Δικαίου αορίστου χρόνου. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 

Με την αριθ. 133/90 απόφαση του Προέδρου του Πολιτιστικού Κέ¬ 
ντρου του Δήμου Πετρούπολης που εκδόθηκε σύμφωνα με τις διατάξεις 
των άρθρων 5, του Ν. 1874/90 συνιστάται: 

Μία (1) προσωρινή θέση, καθαρίστριας, με σχέση εργασίας ιδιωτικού 
δικαίου, αορίστου χρόνου, στην οποία θα καταταγεί μία υπάλληλος που 
υπηρετεί στο Πολιτιστικό Κέντρο του Δήμου Πετρούπολης και πληροί 
τις προϋποθέσεις που ορίζει ο Νόμος για την κατάταξή τους. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αιγάλεω, 8 Νοεμβρίου 1990 

Ο Νομάρχης κ.α.α. 

Ο' Διευθυντής 
Θ. ΚΑΡΑΣΑΒΒΙΔΗΣ 

- ♦ - 

Αριθ. Α,γ; 14423 (7) 

Τροποποίηση του Ο.Ε.Υ. της Κοινότητας Συκορράχης στις διατάξεις 
του Ν. 1188/81. % 

Ο ΝΟΜΑΡΧΗΣ ΕΒΡΟΥ 

1. Την 28/1990 απόφαση του Κ.Σ. Συκορράχης, που υποβλήθηκε 
με το 709/11.6.1990 έγγραφο και αφορά την τροποποίηση του 
Ο.Ε.Υ. της Κοινότητας, στις διατάξεις του Ν. 1188/81. 

2. Τις διατάξεις των άρθρων 164, 167 παρ. 2 του Δ.Κ.Κ., 12 του 
Ν. 1188/81, τους Νόμους 1586/86 και 1832/89 καθώς και το Π.Δ. 
37α/87. 

3. Την 6/2/3.10.1990 σύμφωνη γνωμοδότηση του Υπηρεσιακού 
Συμβουλίου Δημοτικών και Κοινοτικών Υπαλλήλων του άρθρου 14 του 
Ν. 1586/86, και 

4. Όλα τα στοιχεία του οικείου φακέλου, αποφασίζουμε: 

Εγκρίνουμε την 28/1990 απόφαση του Κ.Σ. Συκορράχης περί τρο¬ 
ποποίησης του Ο.Ε.Υ. της Κοινότητας Συκορράχης και ειδικότερα: 

ΚΑΤΗΓΟΡΙΑ ΔΕ 

ΚΛΑΔΟΣ ΔΕ 1 ΔΙΟΙΚΗΤΙΚΟΥ 

Μία (1) θέση Γραμματέα με βαθμούς Γ - Β - Α. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αλεξανδρούπολη, 15 Νοεμβρίου 1990 

Με εντολή Νομάρχη 
Ο Διευθυντής κ.α.α. 

Π. ΜΠΑΛΙΩΤΗΣ 

-- ♦ - 

Αριθ. Α,Γ, 14433 (8) 

Τροποποίηση του Ο.Ε.Υ. της Κοινότητας Καβύλης Ν. Έβρου. 

Ο ΝΟΜΑΡΧΗΣ ΕΒΡΟΥ 

1. Την 36/1990 απόφαση του Κ.Σ. Καβύλης, που υποβλήθηκε με 
το 522/6.9.1990 έγγραφο και αφορά την τροποποίηση του Ο.Ε.Υ. της 
Κοινότητας. 

2. Τις διατάξεις των άρθρων 164, 167 παρ. 2 του Δ.Κ.Κ., 12 του 
Ν. 1188/89 καθώς και το Π.Δ. 37α/87. 

3. Την 6/12/3.10.1990 σύμφωνη γνωμοδότηση του Υπηρεσιακού 
Συμβουλίου Δημοτικών και Κοινοτικών Υπαλλήλων του άρθρου 14 του 
Ν. 1586/86, και 

4. Όλα τα στοιχεία του οικείου φακέλου, αποφασίζουμε: 

Εγκρίνουμε την 36/1990 απόφαση του Κ.Σ. Καβύλης περί τροπο¬ 
ποίησης του Ο.Ε.Υ. της Κοινότητας Καβύλης και ειδικότερα: 

1) Κλάδος ΔΕ 1 Διοικητικού 

Δύο (2) θέσεις Γραμματέων με βαθμούς Γ,Β,Α. 

2) ΚΑΤΗΓΟΡΙΑ ΥΕ 

α) Κλάδος ΥΕ16 εργατών ύδρευσης καθαριότητας. 

Μία (1) θέση υδρονομέα με βαθμούς Δ-Γ. 

Μία (1) θέση οδοκαθαριστή με βαθμούς Δ-Γ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αλεξανδρούπολη, 12 Νοεμβρίου 1990 

Με εντολή Νομάρχη 
Ο Διευθυντής κ.α.α. 

Π. ΜΠΑΛΙΩΤΗΣ 

Αριθ. ΕΣ 28999 (9) 

Συμπλήρωση της 16468/22.5.86 απόφασης του Υπουργού Εσωτερι¬ 
κών όπως μεταγενέστερα τροποποιήθηκε. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: Λ 

1. Τις διατάξεις της παρ. 3. του άρθρου 260 του ΔΚΚ (ΠΔ 323/ 
89). 

2. Την απόφαση του Υπουργού Εσωτερικών αριθμ. 25027/ 
9.4.1984 (ΦΕΚ 244/19.4.1984 τ.Β’). 

3. Το Π.Δ. 250/89 που δημοσιεύτηκε στο 118 Α/10.5.89 ΦΕΚ 
«Μεταβίβαση αρμοδιοτήτων του Υπουργού Εσωτερικών στους Νομάρ¬ 
χες». 

4. Την αριθ. 316/1990 απόφαση του Δημοτικού Συμβουλίου Ιωαν- 
νίνων, αποφασίζουμε: 

Συμπληρώνουμε την παρ. 6 της αριθ. 16468/22.5.86 απόφαση του 
Υπουργού Εσωτερικών, όπως μεταγενέστερα συμπληρώθηκε και τρο¬ 
ποποιήθηκε, ως εξής: 

ε) Την κυριότητα για έντεκα (11) χρόνια, οικοπέδου εμβαδού 1.180 
μ2 αξίας 118.000.000 δρχ. και των κτιριακών εγκαταστάσεων Πα¬ 
λιού Δημαρχείου εμβαδού 6570 μ2 αξίας 49.661.250 δρχ. ιδιοκτη¬ 
σίας του Δήμου Ιωαννίνων σύμφωνα με το τοπογραφικό διάγραμμα του 
μηνός Απριλίου του έτους 1990 που συντάχθηκε από την Τεχνική Υπη¬ 
ρεσία του Δήμου με τα στοιχεία Α, Β, Γ, Δ, Ε, Ζ, Η, Θ, Α. 

. ζ) Την κυριότητα για έντεκα (11) χρόνια οικοπέδου εμβαδού 
2.850,35 μ2 αξίας 427.552.500 δρχ. των κτιριακών εγκαταστάσεων 
πρώην Ζωσιμαϊας Βιβλιοθήκης Ε 1.354,32 μ2 αξίας 124.170.000 
δρχ. ιδιοκτησίας του Δήμου Ιωαννιτών σύμφωνα με το τοπογραφικό 
διάγραμμα του μηνός Απριλίου 1990 που συντάχθηκε από την Τεχνική 
Υπηρεσία του Δήμου με τα στοιχεία Α, Β, Γ, Δ, Α. 

η) Την κυριότητα για έντεκα (11) χρόνια οικοπέδου εμβαδού 
1031,44 μ2^χξίας 103.144.000 δρχ. και κτιριακών εγκαταστάσεων 
Αρχοντικού Πυρσίνέλλα επί της οδού Αραβαντινού εμβαδού 485,75 μ2 
αξίας 32.028.500 δρχ. ιδιοκτησίας Δήμου Ιωαννιτών σύμφωνα με το 
τοπογραφικό διάγραμμα του μηνός Απριλίου τβυ έτους 1990 που. συ¬ 
ντάχθηκε από την Τεχνική Υπηρεσία του Δήμου με τα στοιχεία Α, Β, Γ, 
Δ, Ε, Ζ, Η, Α. 

θ) Τήν κυριότητα για έντεκα (11) χρόνια οικοπέδου εμβαδοί ”>47,15 
τ.μ. αξίας 32,829.000 δρχ. και κτιριακών εγκαταστάσεων Αρχοντι¬ 
κού Πυρσίνέλλα επί της οδού Κοραή εμβαδού 398,64 μ2 αξίας 
31.590.000 δρχ. ιδιοκτησίας Δήμου Ιωαννιτών σύμφωνα με το τοπο¬ 
γραφικό διάγραμμα του μηνός Απριλίου του έτους 1990 που συντα- 
χθηκε από την Τ. Υπηρεσία του Δήμου με τα στοιχεία Α, Β, Γ, Δ, Ε, Ζ, 
Η, Θ, I, Κ, Λ, Μ, Ν, Α. 

ι) Την κυριότητα για έντεκα (11) χρόνια οικοπέδου εμβαδού 5.579 
μ2 αξίας 557.900.000 δρχ. και κτιριακών εγκαταστάσεων πρώην Δη¬ 
μοτικού Νοσοκομείου Ε 887,37 μ2 αξίας 156.866.000 δρχ. ιδιοκτη¬ 
σίας Δήμου Ιωαννιτών σύμφωνα με το τοπογραφικό διάγραμμα του μη¬ 
νός Απριλίου του έτους 1990 που συντάχθηκε από τήν Τεχνική Υπηρε¬ 
σία του Δήμου με τα στοιχεία 1.19.16.16' 7' 6.5.1. 

κ) Την κυριότητα εξοπλισμού αξίας 3.267,297 δρχ. 

Κατά τα λοιπά ισχύει η προηγούμενη απόφαση όπως αυτή έχει τρο¬ 
ποποιηθεί. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 14 Νοεμβρίου 1990 
Ο Νομάρχης 

ΕΥΑΓΓΕΛΟΣ ΧΑΡΑΛΑΜΠΙΔΗΣ 

-♦-■ 

Αριθ. 877 (10) 

Τροποποίηση των διατάξεων της παρ. 2 του άρθρου 16 του Κανονισμού 
του ΚΑΦ Αργοστολιού. 

Η ΝΟΜΑΡΧΗΣ ΚΕΦΑΛΛΗΝΙΑΣ 
Έχοντας υπόψη: 

1. Τις διατάξεις του άρθρου II του Κωδ. Ν. 5167/32 «περί ρυθμί- 
σεως των εις τους λιμένας φορτ/κών εργασιών» όπως τροποποιήθηκαν 
και συμπληρώθηκαν με τις διατάξεις του άρθρου 6 του ΝΔ 1254/49. 

2. Το άρθρο 3 του ΠΔ 369/89 Οργάνωση των Υπηρεσιών Εργασίας 
των Νομαρχιών. 


3. Το 4/2.3.90 πρακτικό απόφασης της ΕΡΦΛ Αργοστολιού. 

4. Το 16175/90 έγγραφο του Υπουργείου Εργασίας μετά του 

26024/1052/18.7.90 εγγράφου του Υπουργείου Εθνικής Οικονο¬ 
μίας, αποφασίζουμε: ■ · 

Εγκρίνουμε όπως οι διατάξεις της παρ. 2 του άρθρου 16 του κανονι¬ 
σμού του ΚΑΦ Αργοστολιού, που έχει εγκριθεί με την 46274/ 
10061/59 απόφαση Υπουργού Εργασίας, όπως έχει τροποποιηθεί και 
ισχύει σήμερα τροποποιηθούν ως εξής: 

Άρθρο 16 

2. Το ποσό της εφάπαξ αποζημιώσεως στους δικαιούχους με τις 
προϋποθέσεις της προηγουμένης παραγράφου ορίζεται με ομαλές οικο¬ 
νομικές συνθήκες του ΚΑΦ Αργοστολιού, αναλόγως των ετών συμμετο¬ 
χής στο ΚΑΦ ως ακολούθως: 

α) 0-10 έτη συμμετοχής να χορηγείται ποσό 200.000 δρχ. 
β) 11-20 έτη συμμετοχής να χορηγείται ποσό 300.000 δρχ. 
(30.000 δρχ. κατ’ έτος). 

γ) 21-35 έτη συμμετοχής να χορηγείται ποσό 400.000 δρχ. 
(26.666 δρχ. κατ’ έτος). 

δ) ,Το ανώτατο όριο της χορηγουμένης εφάπαξ αποζημιώσεως δεν 
πρέπει να υπερβαίνει το ποσό των 900.000 δρχ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αργοστόλι, 9 Νοεμβρίου 1990 

Η Νομάρχης 
ΑΝΝΑ ΣΑΒΒΙΔΟΥ 

-♦-- ·’ 

Αριθ. Ε. 14.599 (11) 

Τροποποίηση του Οργανισμού Εσωτερικής Υπηρεσίας (ΟΕΥ) του Δή¬ 
μου Αξιούπολης. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: * 

1. Τις διατάξεις των άρθρων 12 και 320 του Ν. 1188/81, του Ν. 
1476/84 και 153 του ΔΚΚ .(ΠΔ 76/85). 

2. Τις διατάξεις του Ν. 1586/86 και ΠΔ 37 α/87. 

3. Τη σύμφωνη γνωμοδότηση του Υπηρεσιακού Συμβουλίου που συ¬ 
γκροτήθηκε με την παρ. 9 του άρθρου 14 Ν. 1586/86. 

4. Την 149/1990 απόφαση του Δημοτικού Συμβουλίου Αξιούπολης 
που αφορά την τροποποίηση Οργανισμού Εσωτερικής Υπηρεσίας του 
Δήμου .. 

5. Τις 53560/6.8.86, 75643/16.1.87 κ<%ι 27111/13.7.87 
εγκυκλίους του Υπουργείου Εσωτερικών, αποφασίζουμε: 

Εγκρίνουμε την 149/1990 απόφαση του Συμβουλίου Αξιούπολης 
που αφορά την τροποποίηση του Οργανισμού Εσωτερικής Υπηρεσίας 
του Δήμου Αξιούπολης όπως αναλυτικά ορίζεται σ’ αυτή, ώστε η διάρ¬ 
θρωση και η διαβάθμιση των Υπηρεσιών της Κοινότητας να έχει ως 
εξής: 

Άρθρο Ιο 

ΔΗΜΟΤΙΚΕΣ ΥΠΗΡΕΣΙΕΣ 
Α. ΔΙΟΙΚΗΤΙΚΗ ΥΠΗΡΕΣΙΑ 
Β. ΥΠΗΡΕΣΙΑ ΥΔΡΕΥΣΗΣ 
Γ. ΥΠΗΡΕΣΙΑ ΚΑΘΑΡΙΟΤΗΤΑΣ 
Δ. ΥΠΗΡΕΣΙΑ ΚΗΠΩΝ ΚΑΙ ΔΕΝΔΡΟΣΤΟΙΧΕΙΩΝ 
Ε. ΥΠΗΡΕΣΙΑ ΣΦΑΓΕΙΟΥ 

Άρθρο 2ο 

ΑΡΜΟΔΙΟΤΗΤΕΣ ΥΠΗΡΕΣΙΩΝ ΔΗΜΟΥ 

Α. ΑΡΜΟΔΙΟΤΗΤΕΣ ΔΙΟΙΚΗΤΙΚΗΣ ΥΠΗΡΕΣΙΑΣ 

Γραμματείας, δημοτικού συμβουλίου, δημαρχιακής Επιτροπής, μη¬ 
τρώων αρρένων, στρατολογίας, δημοτολογίων, εκλογικών καταλογών, 
Δημάρχου, ληξιαρχείου, στατιστικής, κλητήρος - θυρωρού/καθαριότη¬ 
τας δημοτικού μεγάρου, προμηθειών, προσόδων, δημοτικής περιου¬ 
σίας, τελών, φόρων και δικαιωμάτων, έργων, σχεδίου πόλης κλπ. 

Β. ΑΡΜΟΔΙΟΤΗΤΕΣ ΥΠΗΡΕΣΙΑΣ ΥΔΡΕΥΣΗΣ 
Κανονική λειτουργία αντλιοστασίων και δικτύου ύδρευσης περιοχής 
Δήμου, συντήρηση και μικροεπισκευές των μηχανημάτων των αντλιο¬ 
στασίων και δικτύων ύδρευσης, επέκταση των δικτύων ύδρευσης, παρα- 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


κολούθηση της καλής λειτουργίας και καταμέτρηση των υδρομετρητών 
βάσει του ισχύοντος κανονισμού, συνεχής παρακολούθηση καλής λει¬ 
τουργίας ,των δεξαμενών ύδρευσης κλπ. 

Γ. ΑΡΜΟΔΙΟΤΗΤΕΣ ΥΠΗΡΕΣΙΑΣ ΚΑΘΑΡΙΟΤΗΤΑΣ 
Αποκομιδή και απόρριψη στον χώρο διάθεσης των απορριμμάτων, 
των συνήθη απορριμμάτων των οικιών, των καταστημάτων, των κάθε 
είδους επιχειρήσεων κλπ. που τοποθετούνται στους προ αυτών χώρους, 
καθώς και τα απορρίμματα των κοινόχρηστων χώρων, που συλλέγο- 
νται από τα συνεργεία της υπηρεσίας. 

Β. ΠΡΟΣΩΠΙΚΟ ΥΠΗΡΕΣΙΑΣ ΥΔΡΕΥΣΗΣ 

I. ΠΡΟΣΩΠΙΚΟ ΠΟΥ ΘΑ ΠΡΟΣΛΗΦΘΕΙ ΟΤΑΝ ΑΠΟΧΩΡΗ¬ 
ΣΕΙ Ο ΥΔΡΑΥΛΙΚΟΣ ΠΟΥ ΚΑΤΕΧΕΙ ΤΗΝ ΘΕΣΗ ΠΟΥ ΑΝΑΦΕ- 
ΡΕΤΑΙ ΠΑΡΑΚΑΤΩ (παρ. III) 

Κατηγορία ΥΕ, κλάδου ΥΕ16 (ειδικότητα υδραυλικού) 

Μία (1) θέση με βαθμούς Δ-Γ 

II. ΠΡΟΣΩΠΙΚΟ ΠΟΥ ΑΠΑΙΤΕΙΤΑΙ ΝΑ ΠΡΟΣΛΗΦΘΕΙ 
Κατηγορία ΥΕ, κλάδου ΥΕ16 (ειδικότητα εργάτη) 

Μιά (1) θέση με βαθμούς Δ-Γ 

III. ΘΕΣΕΙΣ ΠΡΟΣΩΠΙΚΟΥ ΠΟΥ ΥΠΗΡΕΤΕΙ ΜΕ ΣΧΕΣΗ ΕΡ¬ 
ΓΑΣΙΑΣ ΙΔ. ΔΙΚΑΙΟΥ (ΠΡΟΣΩΠΟΠΑΓΕΙΣ) ΚΑΙ ΚΑΤΑΡΓΟΥ- 
ΝΤΑΙ ΑΜΑ ΑΠΟΧΩΡΗΣΟΥΝ ΟΙ ΥΠΗΡΕΤΟΥΝΤΕΣ ΣΗΜΕΡΑ 

Μία (1) θέση υδραυλικού 

Γ' ΠΡΟΣΩΠΙΚΟ ΥΠΗΡΕΣΙΑΣ ΚΑΘΑΡΙΟΤΗΤΑΣ 

I. ΠΡΟΣΩΠΙΚΟ ΠΟΥ ΘΑ ΠΡΟΣΛΑΜΒΑΝΕΤΑΙ ΚΑΘΕ ΦΟΡΑ 
ΠΟΥ ΘΑ ΑΠΟΧΩΡΟΥΝ ΟΙ ΕΡΓΑΤΟΤΕΧΝΙΤΕΣ ΟΙ ΟΠΟΙΟΙ ΚΑ¬ 
ΤΕΧΟΥΝ ΤΙΣ ΘΕΣΕΙΣ ΠΟΥ ΑΝΑΦΕΡΟΝΤΑΙ ΠΑΡΑΚΑΤΩ (Παρ: 

Π) 

(α) Κατηγορία ΔΕ, κλάδου ΔΕ29 οδηγών αυτοκινήτου 
Μία (1) θέση με βαθμούς Γ-Β-Α. 

(β) Κατηγορία ΥΕ, κλάδου ΥΕ16 προσωπικού καθαριότητας 
Δύο (2) θέσεις με βαθμούς Δ-Γ 

II. ΘΕΣΕΙΣ ΠΡΟΣΩΠΙΚΟΥ ΠΟΥ ΥΠΗΡΕΤΕΙ ΣΗΜΕΡΑ (ΠΡΟ¬ 
ΣΩΠΟΠΑΓΕΙΣ) ΚΑΙ ΚΑΤΑΡΓΟΥΝΤΑΙ ΑΜΑ ΑΠΟΧΩΡΗΣΟΥΝ ΟΙ 
ΥΠΗΡΕΤΟΥΝΤΕΣ ΕΡΓΑΤΟΤΕΧΝΙΤΕΣ 

(α) Κατηγορία ΔΕ κλάδου ΔΕ29 οδηγών αυτοκινήτων 
Μία (1) θέση με βαθμούς Γ-Β-Α 

(β) Κατηγορία ΥΕ, κλάδου ΥΕ16 προσωπικού καθαριότητας 
Δύο (2) θέσεις με βαθμούς Δ-Γ 

Δ' ΠΡΟΣΩΠΙΚΟ ΥΠΗΡΕΣΙΑΣ ΚΗΠΩΝ ΚΑΙ ΔΕΝΔΡΟΣΤΟΙ- 
ΧΕΙΩΝ 

I. ΘΕΣΗ ΠΡΟΣΩΠΙΚΟΥ ΠΟΥ ΘΑ ΠΡΟΣΛΗΦΘΕΙ ΟΤΑΝ ΑΠΟ¬ 
ΧΩΡΗΣΕΙ Ο ΕΡΓΑΤΗΣ ΠΟΥ ΚΑΤΕΧΕΙ ΤΗΝ ΘΕΣΗ ΑΥΤΗ ΚΑΙ 
ΑΝΑΦΕΡΕΤΑΙ ΠΑΡΑΚΑΤΩ (παρ. II) 

Κατηγορία ΥΕ, κλάδου ΥΕ16 προσωπικού επιμέλειας κήπων και 
δενδροστοιχειών γενικά του Δήμου 
Μία (1) θέση με βαθμούς Δ-Γ 

II. ΘΕΣΗ ΠΡΟΣΩΠΙΚΟΥ ΠΟΥ ΥΠΗΡΕΤΕΙ ΜΕ ΣΧΕΣΗ ΕΡΓΑ¬ 
ΣΙΑΣ ΙΔ. ΔΙΚΑΙΟΥ (ΠΡΟΣΩΠΟΠΑΓΗΣ) ΚΑΙ ΚΑΤΑΡΓΕΙΤΑΙ ΑΜΑ 
ΑΠΟΧΩΡΗΣΕΙ Ο ΕΡΓΑΤΗΣ ΠΟΥ ΤΗΝ ΚΑΤΕΧΕΙ 

Μία (1) θέση εργάτη επιμέλειας κήπων και δενδροστοιχειών γενικά 
του Δήμου 

Ε. ΠΡΟΣΩΠΙΚΟ ΥΠΗΡΕΣΙΑΣ ΣΦΑΓΕΙΩΝ 

I. ΘΕΣΗ ΠΡΟΣΩΠΙΚΟΥ ΠΟΥ ΘΑ ΠΡΟΣΛΗΦΘΕΙ ΟΤΑΝ ΑΠΟ¬ 
ΧΩΡΗΣΕΙ Ο ΕΡΓΑΤΗΣ ΠΟΥ ΚΑΤΕΧΕΙ ΤΗΝ ΘΕΣΗ ΑΥΤΗ ΚΑΙ 
ΑΝΑΦΕΡΕΤΑΙ ΠΑΡΑΚΑΤΩ (παρ. II) 

(α) Κατηγορία ΥΕ, κλάδου ΥΕ10 (ειδικότητα φύλακας σφαγείου) 
Μία (1) θέση με βαθμούς Δ-Γ 

II. ΘΕΣΗ ΠΡΟΣΩΠΙΚΟΥ ΠΟΥ ΥΠΗΡΕΤΕΙ ΣΗΜΕΡΑ (ΠΡΟΣΩ¬ 
ΠΟΠΑΓΗΣ) ΚΑΙ ΚΑΤΑΡΓΕΙΤΑΙ ΑΜΑ ΑΠΟΧΩΡΗΣΕΙ Ο ΥΠΗΡΕ¬ 
ΤΩΝ ΕΡΓΑΤΗΣ 

Συλλογή απορριμμάτων των κοινοχρήστων χώρων γενικά, καθαρι¬ 
σμός φερτών υλών,' χειμμάρων καθαρισμός γενικά χώρων νεκροτα¬ 
φείων, καθαρισμός χώρων λαϊκής αγοράς κ.λπ. 

Δ. ΑΡΜΟΔΙΟΤΗΤΕΣ ΥΠΗΡΕΣΙΑΣ ΚΗΠΩΝ ΚΑΙ ΔΕΝΔΡΟ- 
ΣΤΟΙΧΕΙΩΝ . 

Ασχολείται με την δημιουργία και συντήρηση δενδροστοιχειών στα 
δημοτικά πεζοδρόμια, στις όχθες των χειμμάρων της πόλης, καθώς κάι 
με την δημιουργία και συντήρηση πρασίνου στους διαμορφωμένους και 
στους ήδη υπάρχοντες δημοτικούς χώρους και γενικά σε χώρους της ευ¬ 


θύνης του Δήμου (νεκροταφεία, πάρκα, παιδικές χαρές κ.λπ.). 

Μεριμνά για την φυτοδιακόσμηση, την ευταξία και την καθαριότητα 
όλων των δημοτικών κοινόχρηστων χώρων οι οποίοι φέρουν οιασδή- 
ποτε μορφής πράσινο. 

Ε. ΑΡΜΟΔΙΟΤΗΤΕΣ ΥΠΗΡΕΣΙΑΣ ΣΦΑΓΕΙΟΥ 

Ασχολείται με την φύλαξη της περιουσίας, κινητής και ακίνητης των 
δημοτικών σφαγείων, μεριμνά για την καθαριότητα χώρων (κτιρίου - 
περιβόλου) του σφαγείου, την ομαλή λειτουργία του σφαγείου, την συ¬ 
ντήρηση κατά το μέτρο του δυνατού των εγκαταστάσεων, υλικών κ.λπ. 
του Δημοτικού σφαγείου, κ.λπ. 

ΑΡΘΡΟ 3ο 

ΟΡΓΑΝΙΚΗ ΣΥΝΘΕΣΗ ΠΡΟΣΩΠΙΚΟΥ 
Α' ΠΡΟΣΩΠΙΚΟ ΔΙΟΙΚΗΤΙΚΗΣ ΥΠΗΡΕΣΙΑΣ 

I. ΤΑΚΤΙΚΕΣ ΘΕΣΕΙΣ 

(α) Κατηγορία ΠΕ, κλάδου ΠΕΙ Διοικητικού 

Μία (1) θέση με βαθμούς Γ-Β-Α 

(β) Κατηγορία ΔΕ, κλάδου ΔΕΙ Διοικητικού 

Τρεις (3) θέσεις με βαθμούς Γ-Β-Α 

(γ) Κατηγορία ΔΕ, Κλάδου ΔΕ 15 Εισπρακτόρων 

Μία (1) θέση με βαθμούς Γ-Β-Α 

(δ) Κατηγορία ΥΕ, κλάδου ΥΕ1 κλητήρων - θυρωρών - γενικών κα¬ 
θηκόντων 

Μία (1) θέση με βαθμούς Δ-Γ 

(ε) Κατηγορία ΥΕ, κλάδου ΥΕ16 προσωπικού καθαριότητας δημοτι¬ 
κού μεγάρου κ.λπ. δημοτικών οικημάτων, για απασχόληση μέχρι 3 
ωρών με σχέση εργασίας Ιδιωτικού Δικαίου (άρθρου 35 Ν. 1735/87). 

Μία (1) θέση 

(Η μία θέση της κατηγορίας ΔΕ του κλάδου ΔΕΙ θα πληρωθεί όταν 
αποχωρήσει η υπάλληλος που κατέχει την θέση που αναφέρεται παρα¬ 
κάτω στην παράγραφο II). 

II. ΘΕΣΗ ΠΡΟΣΩΠΙΚΟΥ ΠΟΥ ΥΠΗΡΕΤΕΙ ΣΗΜΕΡΑ (ΠΡΟΣΩ¬ 
ΠΟΠΑΓΗΣ) ΚΑΙ ΚΑΤΑΡΓΕΙΤΑΙ ΑΜΑ ΑΠΟΧΩΡΗΣΕΙ Η ΥΠΑΛ¬ 
ΛΗΛΟΣ ΠΟΥ ΥΠΗΡΕΤΕΙ 

Μία (1) θέση κατηγορίας ΔΕ κλάδου ΔΕΙ Διοικητικού με βαθμούς Γ- 
Β-Α 

α) Κατηγορία ΥΕ, κλάδου ΥΕ10 (ειδικότητα φύλακα σφαγείου) 
Μία (1) θέση με βαθμούς Δ-Γ 

ΑΡΘΡΟ 4 

Η κατανομή του προσωπικού στις υπηρεσίες θα γίνεται με απόφαση 
Δημάρχου, ανάλογα με τις υπηρεσιακές ανάγκες του Δήμου. 

ΑΡΘΡΟ 5 

Τα του διορισμού, των καθηκόντων, των περιορισμών, του χρόνου 
εργασίας, της αστικής ευθύνης, των δικαιωμάτων, των μεταβολών της 
υπηρεσιακής κατάστασης, των ηθικών αμοιβών των πειθαρχικών αδι¬ 
κημάτων, των ποινών και της λύσης της υπαλληλικής ή εργασιακής 
σχέσης του προσωπικού που υπάγεται στις διατάξεις του παρόντος ορ¬ 
γανισμού, διέπονται από τις διατάξεις του Ν. 1188/81, Ν. 1735/87, 
Π.Δ.37α/87, Ν.1586/86 καθώς και από άλλες συναφείς διατάξεις 
που ισχύουν, ή θα ισχύσουν κάθε φορά. 

ΑΡΘΡΟ 6 

Το σύνολο των τακτικών θέσεων όλων των υπηρεσιών του Δήμου κα¬ 
θώς επίι*ης και το σύνολο των υπηρετούντων σήμερα τακτικών υπαλλή¬ 
λων του Δήμου συνιστά τμήμα με Προϊστάμενο Διοικητικών, Οικονομι¬ 
κών και Τεχνιτών Υπηρεσιών. 

Η επιλογή προϊσταμένου του τμήματος θα γίνεται από υπαλλήλους 
βαθμού Α’ της κατηγορίας ΠΕ και εάν δεν υπάρχουν υπάλληλοι με 
βαθμό Α' επιλέγονται προσωρινά υπάλληλοι με βαθμό Β'. ’ 

(Σε περίπτωση που δεν υπάρχει υπάλληλος κατηγορίας ΠΕ, επιλέγε¬ 
ται προϊστάμενος υπάλληλος της κατηγορίας ΔΕ με βαθμό Α' και εάν 
δεν υπάρχουν υπάλληλοι με βαθμό Α' επιλέγονται προσωρινά υπάλλη¬ 
λοι με βαθμό Β'). 

Η απόφαση αυτή να δημοσιευθεί στην Εφημερίδα της Κυβερνήσεως. 


Κιλκίς, 15 Νοεμβρίου 1990 

Με εντολή Νομάρχη 
Ο Διευθυντής 
ΒΑΣΙΛΕΙΟΣ ΑΛΕΞΙΟΥ 

-♦- 


Αριθ. Ε.14598 . (12) 

Τροποποίηση και προσαρμογή του Οργανισμού Εσωτερικής Υπηρεσίας 
(Ο.Ε.Υ.) της Κοινότητας'Πεδινού, στις διατάξεις του Ν. 1586/86. 


Ο ΝΟΜΑΡΧΗΣ ΚΙΛΚΙΣ 

Έχοντας υπόψη: * 

1. Τις διατάξεις των άρθρων 12 και 320 του Ν. 1188/81, του Ν. 
1476/84 και 153 του ΔΚΚ (ΠΔ 76/85). 

2. Τις διατάξεις του Ν. .1586/86 και Π.Δ. 37α/87. 

3. Τη σύμφωνη γνωμοδότηση του Υπηρεσιακού Συμβουλίου που συ¬ 
γκροτήθηκε σύμφωνα με την παρ. 9 του άρθ. 14 Ν. 1586/86. 

4. Την Τ40/1990 απόφαση του Κοινοτικού Συμβουλίου Πεδινού, 
που αφορά την τροποποίηση και προσαρμογή του Οργανισμού Εσωτερι¬ 
κής Υπηρεσίας της Κοινότητας στις διατάξεις του Ν. 1586/86. 

5. Τις 53560/6.8.86, 75643/16.1.87 και 27111/13.7.87 
εγκυκλίους του Υπουργείου Εσωτερικών, αποφασίζουμε:/ 

Εγκρίνουμε την 40/1990 απόφαση του Κοιν/κού Συμβουλίου Πεδι¬ 
νού που αφορά την τροποποίηση και προσαρμογή του Οργανισμού Εσω¬ 
τερικής Υπηρεσίας της Κοινότητας Πεδινού, στις διατάξεις του Ν. 
1586/86 όπως αναλυτικά ορίζεται σ’ αυτή, ώστε η διάρθρωση και η 
διαβάθμιση των Υπηρεσιών της Κοινότητας να έχει ως εξής: 

ΑΡΘΡΟ Ιο 

Συγκρότηση Υπηρεσιών 

Κατηγορία ΔΕ 

Κλάδος ΔΕΙ - Διοικητικού 

Μία (1) θέση με βαθμούς Γ-Β-Α 

Κατηγορία ΥΕ 

Κλάδος ΥΕ1 Κλητήρων - Θυρωρών - Γενικών καθηκόντων 

Μία (1) θέση με βαθμούς-Δ-Γ 

Κλάδος ΥΕ16 Υδρονομ'έων 

Μία (1) θέση με βαθμούς Δ-Γ 


ΑΡΘΡΟ 2ο 


Αρμοδιότητες υπηρεσιών 

Α) Του κλάδου ΔΕΙ Διοικητικού 

1. Τήρηση του πρωτοκόλλου αλληλογραφίας, εισερχομ. και εξερχομ. 
εγγράφων. 

2. Τήρηση Μητρώου Αρρένων και Δημοτολογίων. 

3. Ταξινόμηση εγγράφων και τήρηση του Αρχείου. 

4. Τήρηση των πρακτικών συνεδριάσεων του Κ.Σ. και έκδοση αντι¬ 
γράφων. 

5. Η δακτυλογράφηση και διεκπεραίωση των εγγράφων. 

6. Έκδοση πιστοποιητικών πάσης φύσεως. 

7. Η εκτέλεση κάθε άλλης νόμιμης υπηρεσίας οικονομικής και διοι¬ 
κητικής που αναφέρεται από το Νόμο. 

Β) Του κλάδου ΥΕ1 - Κλητήρων - Θυρωρών - Γενικών καθηκόντων 
■ Ο κλητήρας ενεργεί την καθαριότητα των γραφείων της Κοινότητας, 
μεριμνά για την παραλαβή της αλληλογραφίας από το ταχυδρομείο, την 


επίδοση της εξερχομένης αλληλογραφίας, των προσκλήσεων τους κοιν. 
συμβούλους για συνεδρίαση κ.λπ. και γενικά εκτελεί κάθε υπηρεσία που 
νόμιμα ανατίθεται σ’ αυτόν. 

Γ) Του κλάδου ΥΕ16 - Υδρονομέων 

Μεριμνά για την απρόσκοπτη και ομαλή λειτουργία των εγκαταστά¬ 
σεων υδρεύσεως, την έγκαιρη εξακρίβωση και επισκευή βλαβών του δι¬ 
κτύου υδρεύσεως, την καταβολή κάθε προσωπικής προσπάθειας για την 
επανόρθωση κάθε βλάβης, την καταγραφή των υδρομέτρων, την παρα¬ 
κολούθηση των υδρομέτρων και την αντικατάσταση αυτών σε περί¬ 
πτωση βλάβης και κάθε άλλη νόμιμη εργασία που προβλέπεται από το 
Νόμο. 

• ΑΡΘΡΟ 3ο 

Προσόντα διορισμού, καθήκοντα κ.λπ. 

Για το διορισμό, τα καθήκοντα, τους περιορισμούς, το χρόνο εργα¬ 
σίας, την αστική ευθύνη, τα δικαιώματα, τις μεταβολές υπηρεσιακής 
κατάστασης, το προβάδισμα, τις ποινές, τη λύση της υπαλληλικής σχέ¬ 
σης, την ιατροφαρμακευτική περίθαλψη, τα έξοδα κηδείας των μονίμων 
υπαλλήλων προβλέπονται από τον Οργανισμό, ρυθμίζονται από τις δια-' 
τάξεις του Ν. 1188/1981 και των διαταγμάτων που εκδίδονται σε 
εκτέλεση του Νόμου αυτού. 

ΑΡΘΡΟ 4ο 

Προϊστάμενος των υπηρεσιών είναι ο Πρόεδρος της Κοινότητας,· 
επειδή ο αριθμός των υπαλλήλων δεν ξεπερνά τους πέντε (5). 

Η απόφαση αυτή, να δημοσιευθεί στην Εφημερίδα της Κυβερνήσεως. 

Κιλκίς, 9 Νοεμβρίου 1990 

Με εντολή Νομάρχη 
Ο Διευθυντής 
ΒΑΣΙΛΕΙΟΣ ΑΛΕΞΙΟΥ 

--♦- 

Αριθ. 28350 ' (13) 

Υπαγωγή του προσωπικού της ΒιβλιοθήκηςΔήμου Καλλιθέας στις δια¬ 
τάξεις του Α’ μέρους του Ν. 1188/81. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις του άρθρου 3 του Ν. 1188/81. 

2. Την αριθ. 6/90 απόφαση του Διοικητικού Συμβουλίου της Δημο¬ 
τικής Βιβλιοθήκης Καλλιθέας και την επ’ αυτής 242/90 απόφαση του’ 
Δημοτικού Συμβουλίου Καλλιθέας που αφορούν την υπαγωγή του προ¬ 
σωπικού του παραπάνω νομικού προσώπου στις διατάξεις του Α’ μέρους 
του Ν. 1188/81. 

3. Την σύμφωνη γνωμοδότηση του Υπηρεσιακού Συμβουλίου προ¬ 
σωπικού ΟΤΑ που διατυπώθηκε στο 5/90 πρακτικό του, αποφασί¬ 
ζουμε: 

1. Εγκρίνουμε την αριθ. 6/90 απόφαση του Δ.Σ. της Δημοτικής Βι¬ 
βλιοθήκης Καλλιθέας και την επ’ αυτής 242/90 απόφαση του Δ.Σ. 
Καλλιθέας που αφορούν την υπαγωγή του προσωπικού του παραπάνω 
νομικού προσώπου στις διατάξεις του Α’ μέρους του Ν. 1188/81 όπως 
ειδικότερα φαίνεται στην απόφαση του Δ.Σ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 8 Νοεμβρίου 1990 

Ο Νομάρχης 
ΠΑΝ. ΓΥΦΤΟΥΛΑΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

'Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΘΒ 

λειτουργούν καθημερινό από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ- Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 

Κωδικός αριθ. κατάθεσης στο Δημόσιο Ταμείο 2531 Κωδικός £ 


Η ετήσια συνδρομή είναι: 


α) Για το Τεύχος Α' 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


ια) Για όλα τα Τεύχη 


8.500 
12.500 

5.000 

12.000 

9.500 
5.000 
3.000 
6.000 

1.500 
25.000 
55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» * 600 
» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















